เอสเอ็มอีแบงก์กระหน่ำปล่อยกู้ดอกต่ำ-ผ่อนยาว
เอสเอ็มอีแบงก์ขนเงินกู้ดอกเบี้ยต่ำ ผ่อนยาว ดูดผู้ประกอบการ
19 ส.ค. 2554

เอสเอ็มอีแบงก์ขนเงินกู้ดอกเบี้ยต่ำ ผ่อนยาว ดูดผู้ประกอบการ
นายโสฬส สาครวิศว กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ธนาคารจะนำสินเชื่อดอกเบี้ยต่ำผ่อนยาวหลายโปรแกรมเพื่อปล่อยกู้กับผู้ประกอบการเป็นกรณีพิเศษตั้งแต่วันที่ 30 มิ.ย.นี้เป็นต้นไป
โปรแกรมแรกเป็นสินเชื่อช่วยเหลือด้านการเงินแก่ผู้ประกอบการธุรกิจแฟรนไชส์และธุรกิจขายตรง วงเงิน 500 ล้านบาท จะปล่อยกู้ตั้งแต่ 3 หมื่น1 ล้านบาทต่อรายปีที่ 1-2 คิดดอกเบี้ยในอัตราลอยตัว (เอ็มแอลอาร์) ลบ 3% ตั้งแต่ปีที่ 3 ขึ้นไป คิดดอกเบี้ยลอยตัว มีระยะเวลากู้ยืมสูงสุด 5 ปี ปลอดชำระเงินต้น 1 ปี ใช้หลักทรัพย์ บุคคล นิติบุคคล ค้ำประกันได้ โดยจะรับคำขอกู้ถึงวันที่ 31 ก.ค.นี้เท่านั้น
โปรแกรมที่สองเป็นสินเชื่อรายย่อยเพื่อปรับปรุงกิจการ ขยายร้าน สต๊อกสินค้า วงเงินกู้ตั้งแต่ 5 หมื่น5 แสนบาท ปลอดชำระเงินต้น 1 ปี คิดดอกเบี้ยเอ็มแอลอาร์บวก 1%
นายโสฬส กล่าวว่า พิเศษสุดสำหรับผู้กู้ที่มีใบรับรองผ่านการอบรมจากหน่วยงานพันธมิตร สามารถกู้เพื่อซื้อที่ดิน สิ่งปลูกสร้าง บ้านเดี่ยว ทาวน์เฮาส์ คอนโดมิเนียม เพื่อเป็นที่ตั้งกิจการได้ โดยจะปล่อยกู้ให้ 15 ปี ดอกเบี้ยปีที่ 1 เอ็มแอลอาร์ลบ 1.5% ปีที่ 2 ดอกเบี้ยเอ็มแอลอาร์ลบ 0.75% ปีที่ 3 เป็นต้นไป คิดดอกเบี้ยเอ็มแอลอาร์ ปลอดชำระเงินต้นให้เป็นเวลา 1 ปี